|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| Mandag d. 19. februar 2023 | Uddannelsesudvalgsmøde | 13.00-15.00 | Rektoratets mødelokale |

|  |  |
| --- | --- |
| **Faste deltagere** | Berit Eika (formand), Lise Wogensen Bach (HE), Finn Borchsenius (TECH), Niels Overgaard Lehmann (AR), Kristine Kilså (NAT), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED), Lisbeth Halmø Nørholm (referent, Universitetsledelsens Stab). |
| **Afbud** |  |
| **Gæster** | Anne Teglborg og Jannie Laigaard (AU Uddannelse), pkt. 2  Mark Arve (US), pkt. 3  Frederik Langkjær og Lasse Tamberg (AU Uddannelse), pkt. 6 |

|  |  |
| --- | --- |
| **Nr.** | **Dagsordenspunkt** |
| **1** | **Godkendelse af dagsorden og referat (B)** |
|  | Udvalget godkendte referat fra udvalgsmøde den 22. januar 2024 med en enkelt rettelse i punkt 3, hvor 2024 skal ændres til 2025. Udvalget godkendte desuden dagsorden for dagens møde. |
| **2** | **Samlet status på projekt om håndtering af krænkelsessager (B)** |
|  | Jannie Laigaard indledte med at dele en række overordnede eftertanker her ved projektafslutning med udvalget: Vi står overordnet set på et godt fundament for håndtering af krænkelsessager – et fundament, som med projektets tiltag og det styrkede fokus kun er styrket. AU’s tilgang til håndtering af krænkelsessager flugter overordnet set med de øvrige universiteters. Der har i projektet været en opmærksomhed på begrebet ”krænkelser”, da dette begreb kan opleves som ikke dækkende for det brede spektrum af hændelser, som projektet har omhandlet, og som håndteringen fremadrettet bør omhandle.  Jannie fortalte herefter, at der har været afholdt første møde i vidensnetværket, hvilket var forløbet positivt. Vidensnetværket havde udtrykt ønske om klarhed om, hvem som ”ejer” netværket, samt ønsket at gøre UU opmærksom på, at netværkets videre arbejde kan medføre et behov for ressourcer.  UU gjorde det klart, at vidensnetnetværket har ophæng til vicedirektøren for AU Uddannelse. UU vil fra gang til gang og på forespørgsel fra netværket overveje eventuelt behov for ressourceallokering som følge af netværkets arbejde.  UU tog herudover status til efterretning og takkede for refleksionerne.  Efterfølgende tog UU stilling til de indstillede punkter:  Ad navngivning af e-læringskurset:   * UU opfordrede til, at det overvejes, om det kan inkorporeres i navnet, at kurset er målrettet studerende – ”community” i sig selv kan opfattes for bredt   Ad forankring af udrulning af e-læringskurset:   * UU tiltrådte, at udrulning af e-læringskurset forankret hos prodekanerne. UU var enige om, at kurset ikke bør udrulles som obligatorisk kursus for foreningerne – snarere ønsker udvalget, at adgang til kurset kan gøres åbent for AU-studerende, hvilket vil lette formidlings- og distributionsopgaven. Anne Teglborg vil afsøge, om dette kan lade sig gøre   Ad nedsættelse af redaktionsgruppe:   * UU tiltrådte, at der nedsættes en redaktionsgruppe for e-læringskurset – gruppen kan med fordel samtænkes med e-læringskurset *tutor@au* målrettet tutorer   Afslutningsvist afgav UU en række konkrete kommentarer til kursusindhold og moduler, jf. bilagene 2.1 og 2.2:   * Under delafsnittet ”Krænkende adfærd” bør det ikke stå, at man kan ”henvise” en studerende til studievejledningen * Det bør stå klarere under afsnittet ”Regler”, hvordan de studerende kan tilgå fakultetets eller instituttets egne regler. Derudover bør det fremgå, hvordan hierarkiet i centrale hhv. decentrale regler skal opfattes * Budskaber og tekst under afsnittet ”Beredskab og akutte situationer” bør sendes forbi øvrige, relevante officielle myndigheder, så linjen er afstemt |
| **3** | **Indstilling af kandidater til AU’s undervisningspris 2024 (lukket punkt) (B)** |
|  | UU udvalgte en mandlig og en kvindelig kandidat, som indstilles til UL, der endeligt beslutter, hvem der modtager AU’s undervisningspris 2024. |
| **4** | **Samarbejdsaftale med VIA University College (D)** |
|  | UU havde en række kommentarer til aftaleudkastet, som omhandlede:   * I afsnit 1 bør det specificeres, at ambitionen om smidigere meritpraksis er et administrativt udviklingsprojekt, der skal øge transparensen ifm. meritgivning * I afsnit 3 bør det specificeres, at ambitionen dækker hele Region Midtjylland, og ikke blot Østjylland * I afsnit 4 bør det specificeres, at der ses potentiale for at dele viden og erfaringer om brugen af AI, både fagligt og administrativt   Aftaleudkastet vil blive tilrettet i dialog med VIA, og herefter forelagt UL primo marts 2024. |
| **5** | **Aflysning af eksamener (D)** |
|  | UU var enige i behovet for, at der laves en beredskabsplan. UU havde følgende kommentarer og overvejelser om processen, som bør medtages i det videre arbejde med en beredskabsplan:   * Roller og ansvar bør fremgå klart * Der er enighed om, at det bærende princip for AU’s beslutning om evt. aflysning af eksamener bør være myndighedernes anbefalinger. I tvivls- og tolkningstilfælde ligger beslutningskompetencen hos vicedirektøren for uddannelsesadministrationen * Et andet bærende princip er, at eksamen i videst muligt omfang bør omlægges snarere end aflyses * Den kommende, fælles eksamenshal kræver fælles ejerskab og retningslinjer hvad angår skriftlige stedprøver * Hvad angår mundtlige prøver bør beredskabsplanen anvise et setup for beslutningsproceduren for evt. aflysning, da dette i højere grad involverer fakulteter og institutter * Beredskabsplanen bør forholde sig til, om og hvordan man tidsmæssigt kan kommunikere til de studerende – eksempelvis hvad angår mulige situationer i de følgende dage * UU opfordrede slutteligt til, at der tænkes i hensigtsmæssigheden ved at placere eksamener på første dag efter juleferien, ligesom det bør overvejes, om det er hensigtsmæssigt, at de første eksamener påbegyndes tidligt om morgenen. Dette af hensyn til drøftelser og håndtering i tilfælde af uforudsete hændelser   Sagen forelægges UL den 28. februar. |
| **6** | **Optakt til årets optagelse (O)** |
|  | UU bød velkommen til ny afdelingsleder for Optagelsesprocesser i AU Uddannelse, Lasse Tamberg Jensen.  Lasse og Frederik introducerede herefter det nye funktionsområde Kvalitet, Legalitet og Optagelse samt afdelingen Optagelsesprocesser:   * Fokus i opbygningen af den nye afdeling er bl.a. på driftsstyring og ensretning af processer. Dette vil komme til at kræve ledelsesforankring af dialogen, hvor også prodekanerne og UU vil blive inddraget * Målet er at udbytte kapaciteten optimalt og sikre gennemskuelig og stabil drift, herunder ved at data skal samles i PowerBI * Fokus er på processerne for kandidatoptag * AU Uddannelses ambition med ændringerne er bedre rådgivning og dataunderstøttelse   UU takkede for introduktion og status og tilsluttede sig desuden en ambition om at arbejde for et fælles, nationalt kandidatoptag. |
| **7** | **Kommende møder (O)** |
|  | Punkt om prøvekatalog flyttes fra UU den 4. marts til fordel for et nyt punkt om GAI. |
| **12** | **Eventuelt (O)** |
|  | UU drøftede kort opsamling på seminar om inklusion og læringsledelse i december 2023. UU var enige om, at denne dagsorden fortsat vil fylde, og at der er behov for videre at arbejde med inklusion og ”klasserumsledelse”. CED/Anne Mette vil forelægge ny sag herom for udvalget.  Herefter drøftede udvalget den videre implementering af beslutninger om brugen af GAI ved eksamen. Udvalget bad om ny sag på næste udvalgsmøde. Niels er ansvarlig herfor.  Til slut orienterede Anna om, at Anne Teglborg vil besøge fakulteterne som led i det videre arbejde med tilpasning og udvikling af det rullende universitet, og at fakulteterne i denne forbindelse vil blive forelagt udkast til samarbejdsaftale med AU Uddannelse om driften af det rullende universitet. |